
Adios 



Iubite scumpe, prieteni dragi 
Ce căutaţi virtutea în uitare 
Trecut-a vremea cînd culegeam fragi 
Rătăciţi aiurea-n bestiare 

Rîsul se preface azi în roşu catarg 
Arborat pe-o mască inutilă 
Ce străvede felinul rînjet, larg 
Al fiarei ce nu are milă 

Scumpi prieteni, dragi iubite 
Ce era bine nu am ştiut 
încercaţi pe rînd de ispite 
Cum era bine nu am vrut 

în alai, cu surle şi cu tobe 
Am sfidat al înţelepciunii glas 
Şi-am lovit în cap o cobe 
Degeaba, tot singuri am rămas 

Singuri, despărţiţi de-aceeaşi carte 
Ce am scris-o împreună 
Pe de rost o ştim, în parte 
Ceasurile pe rînd ne sună 

Iubite scumpe, prieteni dragi 
M-a cam obosit un zîmbet sec 
Nu-ntrebaţi " de ce nu tragi 
La alt han " - eu plec 

Alternative 



Azi poeţii nu mai sînt nebuni 
Iar nebunii-s mai poeţi ca ei 
Nu vă juraţi iubire oameni buni 
Nu-i dragostea, e umbra ei 

A murit iubirea acum un veac 
Am fost ieri la al ei mormînt 
Aşezat pe surîsul unui lac 
Ce desparte pe a fi de sînt 

Anotimpul fară nume 



în anotimpul fără nume 
Stau cuminte şi supus 
Cu săruturi să mă afume 
Nota timpului într-un apus 

Printre gene rătăceşte-n şoapte 
Amintirea scufundată în verde 
Nu ştiu dacă e Rai sau noapte 
Şi orice alternativă se pierde 

în umbra unei săptămîni de post 
Poate va veni peste un veac 
Un val ce îmi va găsi un rost 
Printre ruinele ce-acuma tac 

Mai privesc din cînd în gînd 
Nota ce nu vrea să vină 
Evadînd din gînd în cînd 
Ca să o invit la cină 

Baladă 



Deasupra, dedesubt 
Lumea e străină 
La dreapta s-a rupt 
în stînga, se înclină 

Deasupra cerul rar 
Priveşte printre nori 
Dedesubt, pămînt cu har 
Scormonit de ciori 

Cînd stînga e dreaptă 
Şi dreapta e strîmbă 
Eclipsa înţeleaptă 
Cîntă din drîmbă 

Cînd perceptorii bat 



Cînd perceptorii bat la uşa mea 
Mai plătesc cu pergamente 
Perimate în culori de stea 
Penalizări tot mai decadente 

Prin pensiuni tot cresc harbuzi 
Ce se cred vecini cu stele 
Pepiniera de bostani cruzi 
Ce aveţi cu visurile mele 

Loc nu aveţi de-un pelerin 
Ce n-a citit numai coperţi? 
De ce să plec pe la vecini? 
Vîntule, de ce mă cerţi? 

Vrei să smulgi patosul din nor 
Ca să-1 împărţi la paţachine 
Ce-ti vor da în schimb amor 
Poate chiar ceva ţechine? 

Văzut-ai fulger făcînd sluj 
La vre-un patron, urît, puhav 
Să lumineze lupanar şi ruj 
în loc să aprindă gînd suav? 

Cînd săptămîna începe marţi 



Să nu ne-ntoarcem cu gîndul la luni 
Cînd orele cu chibzuială împărţi 
Şi nu ies la socoteală, cînd le aduni 
în săptămîna ce începe marţi 

Degeaba tot priveşti în calendare 
De care timpul îşi bate joc 
Zvîrlind cîte un an ce par e 
Dar în care săptămîna n-are loc 

Ce să faci atunci cu timpul de prisos 
Din săptămîna ce începe marţi 
Fugind din luna martie, capricios 
Dacă culoarea în litere desparţi 

Cînd paleta fumegă-n tigaie 
Şi aleargă amurgul să-1 cuprindă 
Rupînd din calendar o foaie 
Deşi e zi, vrea stelele s-aprindă 

Sau cauţi urma petalelor de crin 
în cioburi de boboci sparţi 
Sprijinită în duminica unui spin 
în săptămîna ce începe marţi ? 

Citadela sfarîmată 



Mi-am plecat urechea către cer 
A înflorit sub tîmpla ciuntă 
Printre semne, adormit mister 
Ce mă cheamă la o nuntă 

Să fiu mire lingă lună 
Prefăcut aievea-n nor 
Să plîng, cînd toamna sună 
La poarta unui vechi amor 

Păstrat de-o firavă copilă 
Unui puf pe-un cer de vară 
Ce-a vrăjit-o fără milă 
Şi-a uitat-o către seară 

Decadentă 

5 



A iubi, iubit, iubind 
La persoana-ntîi, prezent 
Se conjugă cînd depind 
De un pegas impotent 

Ne iubim de vii, arzînd 
într-o flacără ce nu-i 
Aripi ferecate-n rînd 
Pe o creastă de cucui 

Pragul cerului e scund 
Luceferii stau de planton 
Să ne iubim mereu rotund 
Precum îngerii-n amvon 

Ne aprind pompierii, azi 

Cu ropote de aplauze 

Zvîrlit în corzi, te-mpiedici, cazi 

Stropit c-un „te iubesc" în pauze 

La o cină fără taină 
Lipseşte un brelan c-un sfînt 
E frig, sînt fără haină 
Nu ştie nimeni cine sînt 

Din vid 



Cînd despărţim de cer pămîntul 
Spintecînd în vid cu tuş 
Sau plămădim cu pana cuvîntul 
Cîntă al timpului arcuş 
Pe strune ce-alergă în spirale 
Bătînd cu fruntea Calea 
Privirea evadează în rafale 
Cuprinzînd cerul şi valea 

Dorotheea 



în palida lumină a serii 
Iubita-mi se întinse pe covoare 
Răsfâţîndu-se în adierea serii 
Dezmierdată de-un apus de soare 

învăluită în jerbe de sînge şi foc 
îi luneca pe coapse ca o părere 
Iubita-nu mă mai vedea de loc 
Scuturată de fiori de plăcere 

De-un gînd de gelozie străpuns 
O chemai pe nume - Dorotea . . . 
Nu veni nici un răspuns 
Eu nu mai eram. Doar soarele şi ea 

Finală 



Ce vă pasă vouă de închipuiri 
Gînduri rătăcite prin fisuri de tun 
Ce clădesc războaie din priviri 
Pe gaura cheii, în pasiv taifun 

Sau poate vreţi să descifraţi fără cod 
Visuri secerate-n zori de-un ţîrîit 
Degeaba, taina se va prelinge în nod 
Mascată de un zîmbet sforăit 

Sînt pasibil de pedeapsa capitală 
Pentru fulgere-n privire sau parodie 
Dar îmi port mîndria fără fală 
Pe paleta strîmbă, o culoare vie 

Sau poate vreţi să-mi cereţi socoteală 
Bon, de o răfuiala mai veche 
în zadar, sînt o flamură loială 
în indigo, dar nu am pereche 

Finis 



Azi nu mai plec de-acasă 
Să am de unde mă întoarce 
Nici măcar nu mai îmi pasă 
Dacă fusul timpului mai toarce 

Am stat viitorul să-1 aştept 
Răsfoind cîte o carte 
A venit, m-a privit drept 
Şi plecat-a mai departe 

Nu mai am de spus nimic 
Din cerneala de sub frunte 
A rămas numai un pic 
Peniţele-s toate ciunte 

Am reuşit să uit chiar tot 
Nimic deci nu s-a întîmplat 
Să gîndesc de-abia mai pot 
Carul mic s-a răsturnat 

In labirint 



Străpunge tîmpla vînt de toamnă 
Cînd bate vara-n poarta mea 
Pomii-n rod nu mai înseamnă 
Decît nimic înconjurat de nea 

Căci am semănăt nimic în nimic 
Din gînd cuvinte, în viaţă gînd 
Şi-a răsărit un nimic, ceva mai mic 
Ce-n lut se rătăceşte, pe loc stînd 

încă nu 



Cînd nu mai ştiu ce-a fost 
Ori ce va fi curînd 
Pentru gînduri fără rost 
Nu mai stau la rînd 

Pustii hangare colind 
Zîmbind candid 
Dar mă trezesc fugind 
De-un vis hibrid 

Cinci paşi îmi spun în zori 
" La revedere, fum 
Vom mai veni dacă nu mori 
Pe efemerul drum" 

întoarcerea fiilor rătăcitori 



S-au scurs mileniile în lampadare 
Picură secundele din luminări 
Bem zilele de prin pahare 
Ne torturează luna cu-ntrebări 

Cînd se aşterne doliul peste cer 
Dezvelind coperţi de amintiri 
Să răsfoim paginile de mister 
Uitînd vechile răstălmăciri 

Iubita mea 



Iubita mea cu ochi de zi 
Lunecînd din noapte-n zare 
Nu mai îmi tot aminti 
Că după nori e totuşi soare 

Iubita mea cu ochi de fum 
A ars a noastră luminare 
Din vise a rămas doar scrum 
Azvîrlit în Carul Mare 



Iubita mea cu ochi de jar 
Ce stinşi acum de lacrimi sînt 
Mai visez cu tine arar 
Cînd mă trezesc, e vînt 



Iubita mea cu ochii verzi 
La ruleta nopţii reci 
Ce de vise o să pierzi 
Tot mizînd pe note seci 

Iubita mea cu ochi de-azur 
Privirea mi-a inţepenit pe clanţă 
Aşteptarea pluteşte în jur 
Creionînd pe partituri o stanţă 

Memento mori 



Pentru că toate au un început 
Pe care vrem să îl uităm apoi 
Să ne amintim că sîntem lut 
Frămîntat cu apa - noroi 

Deşi-ncălţaţi păşim pe stele reci 
Răzbate duhoarea mlaştinii din noi 
Printre farduri şi biblioteci 
Nu mai ştim de e acum sau apoi 

Metamorfoze 



Mă priveşte luna-n taină 
Cum tot tai felii din nori 
Strecurîndu-le sub haină 
în firidă, subsuori 

Cine strigă, cine mă cheamă 
Mai cîntaţi şi voi în strune 
M-am ascuns în nori de-aramă 
Dacă zorile-s nebune 

Dar în liniştea ce e deplină 
Neliniştea norii îi frămîntă 
Şi prin sunet şi lumină 
Către adîncuri se avîntă 

Stau acum iar pe cărare 
Prefăcut din nor în baltă 
Mai trec ielele călare 
Piţigoii vesel saltă 

Miercurea lui Sisif 



Din nou e miercuri , sus pe munte 
Mai un pic şi-mi rezem gîndul 
Să mă alătur crestelor cărunte 
Mi-a venit şi mie rîndul 

La margine de cer pata de cerneală 
Ce-am vărsat-o aseară peste plete 
Respiraţia zorilor o spală 
Ştergînd luna cu un burete 

De-acuma nu mai e grea povara 
Ce mi-au oferit-o zeii în blestem 
Am dezlegat din lanţuri seara 
Acestui mit ce nu-1 mai vrem 

Nici stînca ce refuză să mai cadă 
Fără nici o-mpotrivire 
Ascultînd porunca smeadă 
Nici eu, cu ceaţa în privire 

Mireasa nopţilor 



Păşea agale, pe un semn de carte 
Mireasa nopţilor, prin labirint 
Sfidînd calea iubirilor deşarte 
Fluturîndu-şi pletele de-argint 



Nu mă mai căuta, iubita mea 
Rătăcită în penumbra altei vieţi 
A uitatelor iubiri cişmea 
Am golit-o în alte dimineţi 
însetat de-amor şi fum 
Rîzînd de stelele ce le-ai pierdut 
Zîmbind, la fiecare colţ de drum 
Cînd să te-ntîlnesc n-am vrut 

Mistere decăzute 



Eroii zac în cimitire 
Geniile mai sînt în faşă 
Grecii nu mai au citire 
Roma nu mai este naşă 

Iar epavele-s deşarte 
Cotrobăie prin ele valuri 
Ducînd misterele departe 
Aruncîndu-le pe maluri 
Ce le-mbrăţişează dur 
Profanînd amor prin sabie 
Fac al lumii înconjur 
în salt neputincios de vrabie 

Noaptea de veghe 



Noaptea-n doliu priveşte printre gene 
Cum mai trec amoruri printre fluvii 
Picurînd din ceasornice alene. 
Daca tot m-ameninţă deluvii 
Fără margini şi-asfinţit senin 
Şi nu aşteaptă nimeni dincolo de zare 
Visurile-mbobocite din venin 
Le voi arunca în Carul Mare 



O mai aştept pe-a nopţii zînă 
Să-mi şoptească cu un sărut 
Luîndu-mă în zori de mînă 
Trezeşte-te, doar ţi s-a părut 

Pastel 1985 



A fost darnică cu noi această iarnă 
Privirea ne-a ferit-o, trist 
De la Crăciun a început să cearnă 
Nori de uitare peste rănile lui Crist 

Si crucile-s mai drepte, înviate parcă 
Mai frumoase mormintele uitate 
Ne-a cules iarna în alba-i arcă 
Plutind pe-ocean de nestemate 

Iar la turma nămeţilor, uitat cioban 
Se-aşterne palid lebăda privirii 
în zori peste oraşul arian 
Şoptind în cînt balada deşteptării 

Post Scriptum 



Nu-i dracul aşa de negru precum pare 
Nici îngerii nu sînt cuminţi 
Dacă Neptun se scufundă în mare 
Au şi hoţii ai lor sfinţi 

Iar Dumnezeu nu dă cu parul 
In nebuni şi în nemernici 
Penelopa îşi împarte harul 
La îndrăgostiţi cucernici 

Iar eu vă dau din toate vouă 
Şi-mi împart cu voi idealuri 
Răsfirate-n chip de rouă 
Adunată de prin valuri 

Rătăcitele priviri 



Cînd partidele se zbat sub frunte 
Caut cuprins de îndoilă 
O pată pe retinele ciunte 
Rătăcite într-o sală 
Cu figuri de ceară aurite 
închipuind doar forme seci 
Ce te-ndeamnă cu ispite 
Să le iei cu tine cînd pleci 

Dar e rece soarele din aur 
Cînd îneacă în lumină 
Un gînd răpus în coarne, de taur 
Zvîrlind bezna pe retină 

Ruletă la miezul nopţii 



Mîna-ntinsă cade din cot 
Retezată de un dinte 
Crupierul ridică un pot 
Pătat de un roşu fierbinte 

Călcăm cu nepăsare peste vise 
Privind blazaţi perechi de rîndunici 
Ţinem porţile mereu închise 
Pentru cei cu umeri prea mici 

Căci viaţa laşă de palavre 
Renaşte din resturi de ruini 
Peste jurăminte şi cadavre 
Şi martirii cu cununi de spini 

Veniţi, furaţi-mi din azur 
Pînă-mi va rămîne din privire 
Doar nostalgia cenuşiului dur 
Rămas azi făra sclipire 

Veniţi, să mai muşcaţi o dat' 
Din adîncul privirii stinse 
V-au rămas visele in pat 
în tivul pernei prinse 



198X 

27 



Toamna călătorului 



Frunzele se scuturau în calea mea 
Tot urcînd spre alte culmi 
Cuvîntul cu al lor zbor fugea 
Uitînd de fraze şi de ulmi 

Dar au rămas perdele spintecate 
De un fulger ce-a pătruns 
în misterele de mult uitate 
Ce pe culme nu au ajuns 
Să culeagă lauri ofiliţi 
De pe mult uitate afişe 
Privite de ostaşii obosiţi 
De verdele de prin tufişe 

Toamnă 



Toamnă, uitat peron al iubirilor deşarte 
Presărat cu scrisori de vreme gălbejite 
De nimeni citite, rătăcite undeva, departe 
Pătate-n roş de cîntul lebedei cernite 

Toamnă, pierdut peron al iubirilor uitate 
Călcat de umbra frunzelor din parc 
Printre amintirile trăite sau visate 
Zvîrlind prin ploaie peste timp un arc 

Toamnă, iubire pierduta pe un uitat peron 
Degeaba plîngi din ochi verzui 
Am rămas doar eu, rătăcit pieton 
Pe o stradă de pe harta nimănui 

Vino şi vezi 



De ce te duci 
Tărîm de val 
Nu mai aduci 
Nimic la mal 

Vise nu mai sînt 
Nopţile sînt grinzi 
Dintr-un mormînt 
De suferinzi 

Am adunat scîntei 
Prelinse-n rafturi 
De prin cercei 
între carturi 

De ce nu vii 
Să mă trezeşti 
Cer să reînvii 
în zori groteşti 

Vino şi vezi 
Ce-ai părăsit 
Uitînd de livezi 
Ce le-ai plivit 

Confesională 



în Piaţa Operei se vinde libertate 
Pe credit, sub oblăduirea morţii 
Se regăseşte frate cu Fîrtate 
La sinul dureros al sorţii 

Doamne, cum curg lacrimi printre riduri 
De bucuria nesperatei regăsiri 
In ruine se prăbuşesc peste teamă ziduri 
Dezvelind păduri de umbre de martiri 

Doamne, cum de n-am puterea să descriu 
Ce nu se poate povesti, deşi a fost trăit 
Cum mă vedeam în fiecare sicriu 
încercînd să iau locul celui ce-a murit 

Doamne, pe lumea ceea îi vei judeca drept 
Dar pe astă lume de ce nu-i judecă nime 
Pe cei cu conştiinţa-ncărcată, seci în piept 
Pe păpuşarii neamului conjuraţi în crime 

Doamne, iartă-mă dacă e cu păcat 
Dar îmi vine să mor de scîrbă şi ruşine 
De mine însumi, cînd pot trece împăcat 
Pe lîngă ei pe stradă şi mă pot abţine 

Doamne, cum să iert pe siluitorii de conştiinţă 
Ce ne-au otrăvit trecutul, prezentul, viitorul 

Risipind în jur suflete trecute în nefiinţă 
Precum îşi seamănă ţăranul ogorul 

Doamne, dar acest ogor e stropit cu sînge 
Ca să îngraşe decadenţa unui neam 
Slugă la slugă gîtul nu-1 frînge 
Căci preţioasă e viaţa privită pe geam 

Doamne, de ce ne-ai luat minţile la toti 

" 5 5 

Lăsîndu-ne să lătrăm ca lupii la lună 
în pădurea bîntuită de cete de hoţi 
în balcani, unde deşteptătorul nu sună 

Doamne, prea multe păcate avem pesemne 
De ne-ai lăsat de izbelişte, Fîrtate 
Pentru cruci n-or fi lemne destule 
De ne laşi să ne cărăm călăii în spate 

în Piaţa Operei se vind ziare 
Cu cancanuri parlamentare cu citate 
Cu femei goale rătăcite-n calendare 
Cam atît ne-a rămas din libertate 

Renaissance 



E cinci dimineaţa la noi, nu seară 
M-au trezit aceste versuri din somn 
Optsprezece ani am tot sperat sa apară 
Din vis ca un fulger al renaşterii domn 

Stop! Heeeiiiiiii, opriţi caravana 
Nu putem mergem aşa mai departe 
O manea obraznic bate darabana 
Pe literele maltratate dintr-o carte 

O port in suflet de 18 ani, Căline 
Voi începe fulgere din mine să traduc 
Nu a trecut o zi fără sa ti se închine 
Un gînd răpit vieţii inutile ce o duc 

In 1 8 ani ani s-au adunat in carte 
Milioane de litere topite din gînduri 
Prea mult timp au stat de-o-parte 
Zidite între ale neputinţei scînduri 

Se caută literă pe literă cu răbdare 
Uşurate că li s-a deschis drumul 
Către ale strofelor, pregătite sertare 
Nu vor mai sta rătăcite ca scrumul 

Ce mai zice Bădia, Nemeş, frate? 
Mai staţi din cînd în cînd la un toi? 
Am lipit istoriei un bileţel pe spate 
"Cînd termini, întoarce-te cu faţa la noi!" 
Pitiş mai recită versuri printre plete? 
îi voi trimite prin curier această poezie, 
Cavalerul Neuitării, gardat de amintiri, cete 
O va aduce, să aflaţi că e stare de trezie 

Liviu Babeş, se mai dă pe schiuri? 
Prea scurtă a fost pîrtia vieţii lui 
Nu a apucat să vadă scîrboase pariuri 
Puse pe vieţile noastre rătăcite haihui 

Atîta amar de timp trecut, m-am inşelat? 
Statornic răzvrătit rătăcindu-mă prin viaţă? 
Nu cred, inspir adine iadul cerului înstelat 
Şi demonii miresei gîndului ascuns în ceaţă 

Chiar de n-om fi mulţi, ceata bîntuiţilor 
De ale neputinţei inţelepte şoapte 
Sa urlăm - Deşteptarea! ! ! Măi nenorociţilor 
Blestemat să vă fie visul din noapte! 

Mişei alăptaţi cu sînge, să mă pupaţi în cur 
Cum au făcut ai voştri nenorociţi părinţi 
împrăştiind nenorociri şi moarte împrejur 
Alintînd comunismul, nestrîngînd din dinţi 

Ce spun de nu vă convine, asasinaţi 
Trezirea, scîrba si dispreţul din mine 
Pentru cei de ţeapă voastră, inhăitaţi 
Cu hoţii de azi, puşcăriaşii de mîine 

Am înjurat în versuri şi mai demult 
Am adunat în ani, sper, destul venin 
Ca să pot reînvia timpuriu răposatul cult 
Al respectului de sine, inevitabil senin 

2008 

Ada 



Cînd plînsul apune în vis de iarnă violetă 
Răsar pe aripa zîmbetului gînduri sărate 
Că toamna va reveni ca nuanţă pe paletă 
Renăscută din iubiri cernite si dorinţi eşuate 

Vor picta pe adierea vîntului ce naşte valul 
Visul soarelui ce apune printre ale verii ruine 
Peste barca ce aşteaptă să ne duca la balul 
Vîslelor trecute prin fluvii de bucurii si suspine 

Adio 



Cum ai vrea să ştii unde sînt ascunse 
Strălucirile evadate din ale mele vise 
Dacă răsăriturile ţi-au fost împunse 
De albul intactelor petale de narcise 

Timpul îţi trece zilnic imperceptibil 
Soarele doar pentru tine răsare la est 
Făcind-şi datoria celestă impasibil 
Ca să poţi dormi fără vise apune la vest 

Şi tot fără vise ziua îţi trece in risipă 
N-ai auzit de clipe ce durează un veac 
Si nici de ore ce par doar o clipă 
Căci nu se poate defila cadenţat in frac 

Dacă greierii din mine au făcut revoltă 
Şi spui că poţi să mă dai uşor uitării 
Mă voi cuibări in curcubeul din boltă 
Sau mă voi ascunde in albastrul mării 

Dor 



Dorul lumii sublime desenează păpuşi şi flori 
Sperînd să se îndrăgostească de el Zîna Zînelor 
Precum valul se îndrăgosteşte privind către nori 
De marea ce-1 urcă si coboară mereu către dor 



Cînd dimineaţa pictează nemărginite lacrimi 
Pe pămîntul laic şoptind fărîme de rugăciuni 
Din poala lunii cad făclii de întrebări în inimi 
Căutînd dorul salvat din potopul de minciuni 

Primăvară tîrzie 



Cînd salcîmii dau în floare 
în mireasma din amintire 
Cine cunoaşte întrebarea oare 
La răspunsul etern - iubire 

Pe sub vorbă cu sfială 
Se strecoară o geană frîntă 
Prin a lacrimii amăgeală 
Să străvadă cine cintă 

Oare-i tot aceeaşi floare 
Ce alt-an în vînt fugise 
Crezînd că e doar o boare 
Dar a fost hoţul de vise 

5 

Ce să-i spun muzei crude 
Hoaţa catifelei de pe petale 
Ce se-ntreabă poate unde 
S-au ascuns fluturii din zale 

Iart-o primăvară, că nu ştie 
C-a plecat cu visul meu cu tot 
Precum cîntarea ce aştept să vie 
Din al luminii stinse spot 

Iart-o - spune-i că aştept în zare 
Ascuns în zborul versului citit 
Că-mi va găsi sufletul în mare 

în secretul naşterii valului pitit 

Şi să-i spui că eu petrec 
Cu neliniştile ce mereu apasă 
Şi mă-ntreb - să vin, să plec 
De nebun în lume sau acasă 

Iar polenul luîndu-şi zborul 
De pe partituri de renăscut dor 
îmi poartă prin lume corul 
De note răsfirate în puf de nor 

Descînt 



Din şoapta pămîntului, suavă şi caldă 
Se nasc recolte si cutremure şi uragane 
Călare pe fluturi înarmaţi cu halebardă 
Proaspăt, va naşte viitoruri, mormane 

Iar binecuvîntarea va izvorî din pîntec 
De stropi de ploaie şi adiere de vînt 
Odată cu lumina din al naturii cîntec 
Care nu ştim de e păgîn sau sfînt 

Natură, să ne fie din nou cu iertare 
Pentru păcate de nesocotit în cuvinte 
Căci tu ne umpli viaţa de încîntare 
Pentru suflet, spirit si pentru minte 

Natură, sînt eu, sînt noi, si totuşi tu 
Blestem străbun si nouă binecuvîntare 
Şi-aş vrea să fiu şi viitorul atu 
Al pîlpîirii molcome din luminare 

Iartă-mă natură, nu sînt din clan 
Spre a ta salvare să aduc superplanuri 
Cînd ştim doar de al nenumiţilor plan 
De a te transforma în prim-planuri 

Doi plus doi 



Cînd taina Universului din noi 
Ascunde minunea în neîmplinire 
De ce te miri că dai de doi 
în loc de unul în mitul iubire 

Vrei să lupţi cu fluturii ce zboară 
Să te scuturi cu durere în colb căzut 
De magia înscrisă într-o comoară 
Ascunsă în începuturi de nevăzut 

Mai bine îngroapă-te în gînd şi minte 
Fără întrebări stupide şi inutile 
Şi aşteaptă încriptat şi cuminte 
Să se nască alte cuburi şi alte bile 

Căci perfecţiunea fiorului de azi 
Nu o vei pricepe nici măcar mîine 
De atîtea dorinţe ce zilnic scazi 
Din lista ingredientelor din pîine. 

Aşteptare 



Luna cu un obraz pîrlit de soare 
îşi ascunde ochiul care plînge 
în zîmbetul vertical ce doare 
Dezvăluind munţi scăldaţi în sînge 

Pe răni se cern picături de aur 
Iar praful de stele căzut din coroane 
Peste săruturi de coarne de taur 
Usucă lacrimi izvorîte broboane 

Iar jocul de iele aleargă în noapte 
Luînd amintirea acelei nopţi cu ele 
împletind ale lunii raze cu şoapte 
Spre nevăzutul obraz al iubirii mele 

Luceafărul născut din a lunii taină 
Se va vedea doar de pe ascunsa faţă 
Şi va cînta îmbrăcat în astrală haină 
Doar pentru ea în magica dimineaţă 

Cînd vei veni din nou la mine în zori 
Vom naşte din vise o nouă amintire 
Presărată cu cîntec de nocturne flori 
Sub coroana constelaţiei iubire 

